DIGRIET TAL-QORTI ĠENERALI GĦAS-SERVIZZ PUBBLIKU

TAL-UNJONI EWROPEA

(It-Tielet Awla)

27 ta’ April 2015

Ronald Meyer

vs

Il-Kummissjoni Ewropea

“Servizz pubbliku — Membru tal-persunal temporanju — Remunerazzjoni — Allowances tal-familja — Rifjut tal-allowance għall-ulied dipendenti — Artikolu 2(3)(b) tal-Anness VII tar-Regolamenti tal-Persunal — Wild ta’ età bejn it-18-il-sena u 26 sena li jirċievi taħriġ edukattiv jew vokazzjonali — Allowance tal-edukazzjoni — Artikolu 3(1) tal-Anness VII tar-Regolamenti tal-Persunal — Wild li regolarment u full time jiffrekwenta stabbiliment ta’ tagħlim — Interruzzjoni tal-istudji — Rikors manifestament infondat”

Suġġett:

Rikors ippreżentat taħt l-Artikolu 270 TFUE, li japplika għat-Trattat KEEA bis-saħħa tal-Artikolu 106a tiegħu, li permezz tiegħu R. Meyer jitlob lit-Tribunal li jannulla d-deċiżjoni tal-Kummissjoni Ewropea li permezz tagħha, mill-1 ta’ Settembru 2013 temmet il-ħlas tal-allowance ta’ wild dipendenti, li kien qed jirċievi għal bintu Marie Isabel.

Deċiżjoni:

Ir-rikors huwa miċħud. R. Meyer għandu jbati l-ispejjeż rispettivi tiegħu u huwa kkundannat ibati l-ispejjeż sostnuti mill-Kummissjoni Ewropea.

Sommarju

Uffiċjali – Remunerazzjoni – Allowances tal-familja – Allowance għall-ulied dipendenti – Kundizzjonijiet għall-għoti – Manteniment effettiv – Kunċett – Kompetenza marbuta tal-amministrazzjoni

(Regolamenti tal-Persunal, Anness VII, Artikoli 2(2) u 3(5))

Il-wild dipendenti, skont l-Artikolu 2(2) tal-Anness VII tar-Regolamenti tal-Persunal, kemm jekk ikun wild leġittimu, naturali jew adottiv ta’ uffiċjal jew tal-konjuġi tiegħu, jagħti d-dritt għall-ħlas ta’ allowance għal wild dipendenti sa fejn il-wild huwa effettivament mantenut mill-uffiċjal u jissodisfa, barra minn hekk, waħda mill-kundizzjonijiet elenkati fil-paragrafi 3 u 5 tal-imsemmi artikolu. Il-wild dipendenti, sabiex ikollu d-dritt għall-allowance prevista fl-Artikolu 2 imsemmi iktar ’il fuq, għandu, għalhekk, ikun taħt it-18-il sena, bejn 18 sa 26 sena u jkun qed jirċievi taħriġ edukattiv jew vokazzjonali, ikun qed isofri minn diżabbiltà li timpedih milli jipprovdi għall-bżonnijiet tiegħu. F’kull wieħed minn dawn il-każijiet, ir-Regolamenti tal-Persunal jagħtu lill-Awtorità tal-Ħatra kompetenza limitat, fis-sens li hija obbligata li tagħti l-allowance għal wild dipendenti meta hija tikkonstata li l-kundizzjonijiet ikunu sodisfatti, u li ma tagħtihiex fil-każ kuntrarju. Fi kliem ieħor, il-paragrafi 3 u 5 tal-Artikolu 2 tal-Anness VII tar-Regolamenti tal-Persunal jirrigwardaw il-każ fejn il-wild tal-uffiċjal ikollu neċessarjament dritt għall-allowance għall-wild dipendenti, peress li dawn id-dispożizzjonijiet jippreżumu li l-wild li jissemma fihom huwa, sempliċement minħabba l-fatt li huwa minuri, li huwa student, jew li għandu diżabbiltà, huwa effettivament dipendenti fuq l-uffiċjal.

L-allowance għal wild dipendenti jservu għan soċjali ġġustifikat mill-ispejjeż li jirriżultaw minn neċessità attwali u ċerta, marbuta mal-eżistenza tal-wild u l-manteniment effettiv tiegħu.

Konsegwentement, il-ħlas tal-allowance għal wild dipendenti fil-każ fejn il-wild ikollu bejn 18 sa 26 sena ssir meta tali ħlas jiġi mitlub fil-kuntest tal-Artikolu 2(3)(b) tal-Anness VII tar-Regolamenti tal-Persunal, biss bil-kundizzjoni li dan il-wild ikun qed isegwi taħriġ edukattiv jew vokazzjonali li jkollha konsistenza reali u biss għat-tul effettiv tal-imsemmija edukazzjoni. Fil-każ fejn dan il-wild la jsegwi taħriġ edukattiv u lanqas taħriġ vokazzjonali u jkun jista’ jaħdem u, għaldaqstant, li jkollu dħul tali li ma jkunx jista’ jitqies bħala dipendenti fuq l-uffiċjal, l-għoti ta’ tali allowance ma tiħux inkunsiderazzjoni l-portata tal-Artikolu 2(3)(b) tal-Anness VII tar-Regolamenti tal-Persunal. Madankollu, il-fatt li l-wild li għandu iktar minn 18-il sena jinterrompi l-istudji tiegħu ma jipprekludix, per se, lil dan il-wild li jkun intitolat mill-ġdid għall-ħlas tal-imsemmija allowance meta jerġa’ effettivament jibda jistudja, bil-kundizzjoni li jibqa’ jissodisfa l-kundizzjonijiet l-oħra tal-għoti tal-allowance inkwistjoni.

(ara l-punti 25 sa 27)

Referenza:

Il-Qorti tal-Ġustizzja: sentenzi Sorasio-Allo et vs Il-Kummissjoni, 81/79, 82/79 u 146/79, EU:C:1980:270, punti 15 u 16; Schwedler vs Il-Parlament, C‑132/90 P, EU:C:1991:452, punt 14, u Il-Kunsill vs Brems, C‑70/91 P, EU:C:1992:201, punt 5

Il-Qorti tal-Prim’ Istanza: sentenzi Brems vs Il-Kunsill, T‑75/89, EU:T:1990:88, punt 23, u Kschwendt vs Il-Kummissjoni, T‑545/93, EU:T:1995:137, punti 81 sa 83